**POSTUPCI ZA DOBIVANJE PRIMJERENOG OBLIKA ŠKOLOVANJA - stručni članak**

**AUTOR: Dijana Zadrović , prof.**

**Kako bi olakšala učiteljima i roditeljima oko izbora kojeg učenika uputiti na utvrđivanje primjerenog oblika školovanja, pišem ovaj kratak stručni članak:**

**Primjereni oblici školovanja u osnovnoj školi su:**

**1.Redoviti program uz individualizirane postupke**

*“Redoviti program uz individualizirane postupke određuje se učenicima koji s obzirom na vrstu teškoće mogu svladavati redoviti nastavni plan i program/kurikulum bez sadržajnog ograničavanja, ali su im zbog specifičnosti u funkcioniranju potrebni individualizirani* ***postupci (ne samo pristup)*** *u radu.*

 *Individualizirani postupci omogućavaju različite oblike potpore, prema potrebama učenika, i to s obzirom na:* ***samostalnost učenika; vrijeme rada; metode rada; provjeravanje vještina, znanja i sposobnosti učenika; praćenje i vrednovanje postignuća učenika; aktivnost učenika; tehnološka, didaktička i/ili rehabilitacijska sredstva za rad i primjerene prostorne uvjete #***

Učeniku/ci se izdaje Rješenje o primjerenom obliku školovanja - redoviti program uz individualizirane postupke.

**2.Redoviti program uz prilagodbu sadržaja i individualizirane postupke**

(učenici s intelektualnim teškoćama)

Učeniku /ci se izdaje Rješenje o primjerenom obliku školovanja-redoviti program uz prilagodbu sadržaja i individualizirane postupke.

**3.Posebni program uz individualizirane postupke (u iznimnim situacijama)**

Učeniku /ci se izdaje Rješenje o primjerenom obliku školovanja-posebni program uz individualizirane postupke.

**Način na koji se pokreće postupak za utvrđivanje psihofizičkog stanja učenika:**

1.Na sjednici RV **učitelj koji je pokretač** i stručni suradnik utvrđuju potrebu pokretanja postupka za utvrđivanje psihofizičkog stanja učenika oko primjerenog oblika školovanja - **JASNO I GLASNO DA UĐE U ZAPISNIK !**

2. Obaviti razgovor s roditeljima-oba roditelja trebaju biti suglasna

3. Učitelji, stručni suradnik i liječnik školske medicine pišu stručno mišljenje o psihofizičkom stanju djeteta i odgojno obrazovnim postignućima i ograničenjima

4. Održati sastanak stručnog povjerenstva Škole -liječnik, pedagoginja, učiteljice-analiza prikupljenih informacija i donošenje zaključka o primjerenom obliku školovanja

5. Slanje prikupljene dokumentacije Upravnom odjelu za školstvo, koje donosi Rješenje o primjerenom obliku školovanja

Važno je napomenuti da je sve više učenika sa raznim oblicima teškoća sa kojima se upisuju u našu školu, pa ih valja predano pratiti i zajedno u suradnji učitelj-pedagog-školski liječnik-roditelj doći do najboljeg rješenja za svako dijete, kako bi daljnje školovanje u redovitim uvjetima bilo prilagođeno djetetovim potrebama i mogućnostima.

Generalski Stol, 4.7.2022. Ravnateljica:

 Dijana Zadrović